KOMISIJOS REGLAMENTAS (EB) Nr. 1099/2005
2005 m. liepos 13 d.
įgyvendinantis Europos Parlamento ir Tarybos Reglamentą (EB) Nr. 808/2004 dėl informacinės visuomenės Bendrijos statistikos
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Europos Parlamento ir Tarybos Reglamentą (EB) Nr. 808/2004 dėl informacinės visuomenės Bendrijos statistikos, ypač 8 jo straipsnį (1),
kadangi:
(1)
Reglamentu (EB) Nr. 808/2004 buvo nustatytas bendras sisteminės Bendrijos statistikos apie informacinę visuomenę rengimo pagrindas.
(2)
Pagal Reglamento (EB) Nr. 808/2004 8 straipsnio 1 dalį, siekiant apibrėžti teiktinus duomenis, reikalingus šio reglamento 3 ir 4 straipsniuose numatytai statistikai rengti, bei nustatyti galutinius šių duomenų teikimo terminus, yra reikalingos įgyvendinimo priemonės.
(3)
Šiame reglamente numatytos priemonės atitinka Statistikos programų komiteto, įsteigto Tarybos sprendimu Nr. 89/382/EEB, Euratomas (2), nuomonę,
PRIĖMĖ ŠĮ REGLAMENTĄ:
1 straipsnis
Duomenys, teiktini siekiant rengti Reglamento (EB) Nr. 808/2004 3 straipsnio 2 dalyje ir 4 straipsnyje nustatytą Bendrijos statistiką apie informacinę visuomenę, turi atitikti šio reglamento I ir II prieduose apibrėžtus duomenis.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 13 d.